สวัสดีครับผมมีอาการ คัดจมูก จาม ไอ นํ้ามูกไหล มีเสมหะ (นํ้ามูกจะมาพร้อมกับตอนคัดจมูกแล้วจามนะครับไม่ใช่มีตลอด ลักษะเสมหะเเละนํ้ามูก คือสีใสๆเลย)และมีต่อมนํ้าเหลืองโตทีบริเวณปลายกราม น่าจะประมาณ 1 เซนหรือน้อยกว่านั้น ลักษณะคือแข็งอาการที่กล่าวมาเป็นมาแล้ว2-3เดือนได้ครับอยากจะรู้ว่าเป็นภูมิแพ้หรือโรคอย่างอื่นแล้วภูมิแพ้ทําให้ต่อมนํ้าเหลืองที่กรามโตได้ด้วยหรอครับ
สวัสดีค่ะอาการคัดจมูก มีไอ จาม น้ำมูกไหล มีเสมหะนั้น อาจมีสาเหตุมาจาก ภาวะภูมิแพ้จมูก ทำให้มีอาการคัดจมูก ในช่วงเช้า หรือช่วงก่อนนอน อาจเป็นติดต่อกันมาหลายอาทิตย์ เป็นๆหายๆได้ สาเหตุอื่นๆเช่น คออักเสบ ทำให้มีอาการไอ มีน้ำมูก เจ็บคอ หรือเป็นภาวะไซนัสอักเสบ อาจมีการปวดตามใบหน้าร่วมด้วยโดยหากเป็นมาเฉียบพลัน มีไข้ต่ำๆ ร่วมกับมีต่อมน้ำเหลืองโตร่วมด้วย อาจนึกถึงกลุ่มการติดเชื้อได้มากกว่าภาวะภูมิแพ้ในระหว่างนี้ควรหลีกเลี่ยงการอยู่ในที่มีฝุ่นมากๆ ไม่อยู่ในที่ที่อากาศเย็นจัด รับประทานยาลดอาการคัดจมูกได้เบื้องต้น หากมีน้ำมูกมากจริงๆอาจใช้น้ำเกลือช่วยล้างจมูกได้และสังเกตอาการค่ะ ถ้าอาการเป็นมากขึ้นเรื่อยๆ เจ็บ คัดจมูกเยอะ มีไข้ มีเสมหะข้นเขียวร่วมด้วย ควรไปพบแพทย์